  Юлия Ильмурзина 21-22-тӥ инвожое Ижкарысь Ялан ӝуась тыл дорын «Мар со Родина?» ужрад ортчоз. Со Буре ваён но кайгырон нуналлы - Быдӟым Атыкай ожлэн кутскемезлы сиземын луоз. ивортэ Удмуртиысь физкультурая, спортъя но егитъёсын ужан политикая министерстволэн пресс-службаез. «Та акцие пыриськозы школаын дышетскись пиналъёс, нылпи садъёсы, улон интыя клубъёсы но центръёсы ветлӥсьёс, мерлыко огазеяськонъёслэн ыстэм муртъёссы, егитъёс, ветеранъёс, Удмуртиысь каръёсын но ёросъёсын улӥсьёс», — верамын пресс-службалэн ивортоназ. 4 часын ӵукна Быдӟым Атыкай ож кутскон нуналлы сӥзем сиё-дано митинг ӧдъялоз. Собере Удмуртилэсь оже но уже пыриськем пиоссэ но нылъёссэ сӥлы карон монумент доры сяськаос но сюсьтылъёс понозы. Ялан ӝуась тыл доры сяська керттэтъёс понон сиё-дано ужрад 9 часлы чакламын.  10 часысен творчествоя но тодонлыкъя площадкаос ужалозы. Отын ож интыосысь шедьтэм арбериосын но тӥрлыкъёсын, Удмуртиысь ДОСААФ-лэн ожгар техникаеныз. ожлы сӥзем книгаосын тодматскыны луоз. Озьы ик чакламын мастер-классъёс, визьсынан, концерт, ожлы сизем видеофильмъёс но роликъёс возьматон, Калашниковлэсь автоматсэ сэрттон-бичан. «Мар со Родина?» ужрад улсын 22 инвожое «Вормон дырозь вуон!» квест-шудон ортчоз. Со Быдӟым Атыкай ожлэн историысьтыз тунсыко учыръёсын но ужрадъёсын тодматон, Россилэн историысьтыз геройлыко нуналъёсты тодэ уськытон вылысь радъяське. Та ужрадэз ортчыто Удмуртиысь егитъёслэн «Долг» огазеяськонзы но «Волонтеры Победы» кар штаб.  Тегъёс: Спорт Ижкар егитъёс Удмуртия Мерлык БыдӟымАтыкайож ветеранъёс  